**LĪGUMS**

**Par ielu gaismekļu piegādi**

Daugavpils 2017.gada 17.oktobrī

**Daugavpils pilsētas pašvaldības iestāde “Komunālās saimniecības pārvalde”**, reģistrācijas Nr.90009547852, Saules iela 5a, Daugavpils, LV-5401, turpmāk saukta Pircējs, tās **vadītāja Aivara Pudāna** personā, kurš darbojas uz iestādes nolikuma pamata, no vienas puses, un

**Sabiedrība ar ierobežotu atbildību “EK SISTĒMAS”**, reģistrācijas Nr.40003319178, juridiskā adrese: Katlakalna iela 4a, Rīga, LV-1073, turpmāk saukta Pārdevējs, tās **valdes priekšsēdētāja** **ar tiesībām pārstāvēt kapitālsabiedrību atsevišķi Jura Ivanova** personā, no otras puses,

pamatojoties uz Daugavpils pilsētas domes iepirkuma komisijas 2017.gada 14.jūlija lēmumu (iepirkumu komisijas sēdes protokols Nr.5) iepirkuma “Ielu apgaismojuma pārbūve Lielā ielā posmā no Silenes ielas līdz pilsētas robežai, Daugavpilī, un ielu gaismekļu piegāde”, identifikācijas Nr.DPD 2017/70, iepirkuma priekšmeta 2.daļā “Ielu gaismekļu piegāde” noslēdza šādu Līgumu:

* + - 1. **Līguma priekšmets**
1. Pircējs uzdod, bet Pārdevējs pret atlīdzību ar saviem spēkiem un savu transportu, atbilstoši Līguma nosacījumiem un normatīvo aktu prasībām uzņemas piegādāt ielu gaismekļus (turpmāk tekstā – Prece) saskaņā ar Pircēja pievienoto tehnisko specifikāciju (Līguma pielikums Nr.1) (turpmāk tekstā – Tehniskā specifikācija), Pārdevēja iesniegto tehnisko piedāvājumu (Līguma pielikums Nr.2) (turpmāk tekstā – Tehniskais piedāvājums), Pārdevēja iesniegto tāmi (Līguma pielikums Nr.3) (turpmāk tekstā – Tāme), Pircēja pievienotiem līguma saistību izpildes garantijas noteikumiem (Līguma pielikums Nr.4) (turpmāk tekstā – Līguma saistību izpildes garantijas noteikumi), Pircēja pievienotiem Preces garantijas laika garantijas noteikumiem (Līguma pielikums Nr.5) (turpmāk tekstā – Preces garantijas laika garantijas noteikumi). Līguma pielikumi ir neatņemamas Līguma sastāvdaļas.
2. Pārdevējs savā Tehniskajā piedāvājumā norādīto Preci piegādā saskaņā ar Līguma un tā pielikumu nosacījumiem.
3. Pārdevējs, parakstot Līgumu, apliecina, ka Tehniskajā piedāvājumā norādītā Prece ir piegādājama līguma noteiktajā termiņā un ka Tāmē ir iekļauti visi Pārdevēja ar Preces piegādi un Līguma izpildi saistītie izdevumi.
4. **Līguma summa un norēķinu kārtība**
	1. Līguma summa par Preces piegādi tiek noteikta 9364,00 EUR (*deviņi tūkstoši trīs simti sešdesmit četri euro 00 centi*) bez PVN (turpmāk tekstā – Līguma summa). PVN 21% sastāda 1966,44 EUR (*viens tūkstotis deviņi simti sešdesmit seši euro 44 centi*). Līguma summa ar PVN ir 11330,44 EUR (*vienpadsmit tūkstoši trīs simti trīsdesmit euro 44 centi*).
	2. Līguma summa sevī ietver Preces iepirkšanu un piegādi, iespējamos nodokļus, izņemot PVN, un nodevu maksājumus valsts un pašvaldības budžetos un citus maksājumus, kas būs jāizdara Pārdevējam, lai pienācīgi un pilnīgi piegādātu Preci.
	3. Tāmē noteiktās Preces izmaksu cenas paliek nemainīgas Līguma darbības laikā.
	4. Pircējs pārskaita Līguma summu uz Pārdevēja norādīto bankas norēķinu kontu 30 (trīsdesmit) dienu laikā, ja ir iestājušies visi zemāk minētie nosacījumi:
		1. Puses ir parakstījušas Preces pieņemšanas – nodošanas aktu;
		2. Pārdevējs ir iesniedzis Pircējam rēķinu par Preces piegādi.
	5. Nekvalitatīva vai Līguma pielikumiem neatbilstoša Prece netiek pieņemta un apmaksāta.
	6. Par samaksas brīdi uzskatāms bankas atzīmes datums Pircēja maksājuma uzdevumā.
	7. Gadījumā, ja Līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.
5. **Termiņi**
6. Līgums stājas spēkā ar tā parakstīšanas brīdi un darbojas līdz no tā izrietošo Pušu saistību pilnīgai izpildei.
7. Pārdevējsveic Preces piegādi saskaņā ar Līguma un tā pielikuma nosacījumiem.
8. Preces piegādes un nodošanas termiņš ir 2 (divi) mēneši no līguma abpusējas parakstīšanas dienas.
9. Prece tiek uzskatīta par piegādātu brīdī, kad tiek parakstīts Preces pieņemšanas – nodošanas akts.
10. **Līguma garantijas**
11. Pārdevējs 5 (piecu) darba dienu laikā no Līguma abpusējas parakstīšanas dienas iesniedz Pircējam kredītiestādes vai apdrošinātāja izsniegtu Līguma saistību izpildes garantijas noteikumiem atbilstošu Līguma saistību izpildes garantiju 10% (desmit procentu) apmērā no kopējās Līguma summas.
12. Līguma saistību izpildes garantiju Pircējs ir tiesīgs izmantot Līgumā noteiktajos gadījumos.
13. Līguma saistību izpildes garantija ir spēkā no tās izdošanas datuma līdz Preces garantijas laika garantijas iesniegšanas dienai.
14. Līguma saistību izpildes garantijas oriģināls tiks atgriezts pēc noslēgtā iepirkuma līguma pilnīgas izpildes.
15. Pārdevējs Preces pieņemšanas – nodošanas akta parakstīšanas dienā iesniedz Pircējam kredītiestādes vai apdrošinātāja izsniegtu Garantijas laika garantijas noteikumiem atbilstošu Preces garantijas laika garantiju 5% (piecu procentu) apmērā no piegādātās Preces kopsummas.
16. Garantijas laika garantiju Pircējs ir tiesīgs izmantot, lai kompensētu garantijas laikā konstatēto Preces defektu, trūkumu vai neatbilstības novēršanas izmaksas un/vai lai ieturētu Līgumā nolīgto līgumsodu.
17. Preces garantijas laika garantiju Pārdevējs uztur spēkā 5 (piecus) gadus no Preces pieņemšanas – nodošanas akta parakstīšanas dienas.
18. Garantijas laika garantijas oriģināls tiks atgriezts pēc garantijas laika notecējuma.
19. **Preces pieņemšana – nodošana**
	1. Pieņemot un nododot piegādāto Preci, Pircējs un Pārdevējs noformē Preces pieņemšanas –nodošanas aktu.
	2. Preces piegāde līdz Pircēja norādītajai vietai notiek uz Pārdevēja rēķina.
	3. Preču pieņemšana un nodošana notiek abu līgumslēdzēju Pušu pilnvaroto pārstāvjuklātbūtnē, abpusēji parakstot rēķinu par Preces piegādi.
	4. Par Preces piegādes datumu tiek uzskatīts datums, kuru Pircēja pilnvarotais pārstāvisatzīmē uz rēķina par Preces piegādi, apstiprinot Preces pieņemšanu.
	5. Pircējam ir tiesības nepieņemt Preci, kura neatbilst šajā līgumā un tā pielikumos noteiktajām prasībām.
20. **Preces garantija**
	1. Preces garantijas termiņš ir 5 (pieci) gadi no Preces pieņemšanas – nodošanas akta parakstīšanas dienas.
	2. Garantijas laikā Pārdevēja pienākums ir novērst kostatētos ražotāja pieļautus Preces defektus (brāķi) vai arī Preces nepilnības par saviem līdzekļiem.
	3. Pircējs sastāda atbilstošu aktu un 2 (divu) darba dienu laikā par to rakstveidā paziņo Pārdevējam, kas Pircēja noteiktajā laikā uz sava rēķina nodrošina brāķa vai neatbilstošās Preces apmaiņu.
	4. Par nepieciešamību novērst defektus, Pircējs paziņo par to Pārdevējam telefoniski un nosūtot pretenziju ar ierakstītu vēstuli.
	5. Pēc pretenzijas saņemšanas, Pārdevēja pienākums ir nodrošināt brāķa vai neatbilstošās Preces apmaiņu Tehniskajā specifikācijā noteiktajā termiņā.
	6. Gadījumā, ja starp Pusēm rodas strīds par Pārdevēja piegādātās Preces atbilstību Līgumā un tā pieikumā noteiktajām prasībām vai Latvijas Republikā spēkā esošo regulējošo normatīvo aktu un noteikumu prasībām, tiek noteikta neatkarīgā ekspertīze, kuras slēdziens ir saistošs abām Pusēm. Šādā gadījumā ekspertīzes izdevumus sedz Pārdevējs.
21. **Pušu saistības un atbildība**
22. Pārdevēja pienākums ir nodrošināt pienācīgu Preces kvalitāti, iespēju iegādāties Preci atbilstoši Līguma un tā pielikumu nosacījumiem.
23. Pārdevējs veic Preces, tās ražotāja dokumentācijas un lietošanas instrukcijas piegādi uz Pircēja norādīto adresi.
24. Pārdevējs apņemas Preces piegādi veikt Pircējam izdevīgā laikā.
25. Pircējs apņemas veikt samaksu par Preci šajā līgumā noteiktajos termiņos un kārtībā.
26. Pircējs apņemas nodrošināt Pārdevējam pienācīgus Preces piegādes apstākļus un savlaicīgi veikt piegādātās Preces pieņemšanu.
27. Pircējs apņemas izmantot Preci atbilstoši tās ekspluatācijas noteikumu prasībām.
28. Par Preces nesavlaicīgu piegādi Pārdevējs maksā Pircējam līgumsodu 0,1% (viena desmitā daļa no procenta) apmērā no laikā nepiegādātās Preces vērtības par katru nokavēto piegādes dienu, bet kopumā ne vairāk kā 10% (desmit procenti) no kopējās līguma summas.
29. Par Līgumā noteikto maksājuma termiņu neievērošanu Pircējs maksā Pārdevējam līgumsodu 0,1% (viena desmitā daļa no procenta) apmērā no nokavētā maksājuma summas par katru nokavēto dienu, bet kopumā ne vairāk kā 10% (desmit procenti) no kopējās līguma summas.
30. Puses ir atbildīgas par Līguma nepildīšanu vai nepienācīgu tā pildīšanu, kā arī par otrai Pusei nodarītajiem zaudējumiem, ja tie radušies vienas Puses vai tā darbinieku darbības vai bezdarbības, kā arī rupjas neuzmanības, ļauna nolūka izdarīto darbību vai nolaidības rezultātā. Vainīgā puse atlīdzina otrai pusei radušos zaudējumus.
31. **Nepārvarama vara**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumu.
	2. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Ziņojumā jānorāda, kādā termiņā, pēc Puses uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
	3. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā trīs mēnešus, Puses pēc iespējas drīzāk sāk sarunas par Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus Līgumā vai sastāda jaunu līgumu, vai arī lauž Līgumu.
32. **Līguma grozīšana un izbeigšana**
	1. Līgums var tikt grozīts un/vai izbeigts, Pusēm savstarpēji rakstiski vienojoties, vai arī Līgumā noteiktajā kārtībā, ievērojot Publisko iepirkumu likumā noteiktās prasības.
	2. Pircējs ir tiesīgs nekavējoties vienpusēji bez jebkādu zaudējumu atlīdzināšanas pienākuma pret Pārdevēju atkāpties no līguma izpildes, rakstveidā brīdinot par to Pārdevēju 8 (astoņas) dienas iepriekš, ja:
		1. Pārdevējs Līgumā noteiktā termiņā neiesniedz Līguma saistību izpildes garantiju/Preces garantijas laika garantiju, vai arī ja iesniegtā Līguma saistību izpildes garantija/Preces garantijas laika garantija ir zaudējusi spēku un jaunā garantija nav savlaicīgi iesniegta;
		2. Pārdevējs piegādā Līguma un tā pielikuma prasībām neatbilstošu Preci;
		3. Līguma izpildes laikā noskaidrojas, ka Pārdevējs nav spējīgs piegādāt Preci saskaņā ar Līguma noteikumiem;
		4. Pārdevējs ir nokavējis Preču piegādes termiņu;
		5. Pārdevējs pasludināts par maksātnespējīgu vai tā saimnieciskā darbība tiek izbeigta, pārtraukta vai apturēta.
	3. Gadījumā, ja Līgums tiek pārtraukts Pārdevēja vainas dēļ Līguma 9.2.1.-9.2.4.punktos paredzētajos gadījumos, Pircējs ir tiesīgs ieturēt līguma saistības izpildes garantijas summu pilnā apmērā.
33. **Īpašuma tiesības**
	1. Pircējam īpašuma tiesības uz Preci tiek nodotas vienlaicīgi ar attiecīgo Preces pieņemšanas – nodošanas akta parakstīšanas un rēķina par Preces piegādi apmaksu.
	2. Visa informācija un dokumentācijas, kuru Pārdevējs saņem no Pircēja vai iegūst Līguma izpildes procesā, ir izmantojama vienīgi Preces piegādei. Tās izmantošana citiem mērķiem ir pieļaujama vienīgi ar Pircēja rakstisku piekrišanu katrā atsevišķā gadījumā.
34. **Strīdu izskatīšanas kārtība**
	1. Jebkurš strīds, domstarpība vai prasība, kas izriet no Līguma, kas skar tā pārkāpšanu, izbeigšanu vai spēkā neesamību, tiek risināts sarunu ceļā, bet, ja vienošanās netiek panākta – Latvijas Republikas tiesā normatīvajos aktos noteiktajā kārtībā.
35. **Noslēguma noteikumi**
	1. Par tādu izpildi, kuru izpildes gaitā Pārdevējs ir patvaļīgi atkāpies no Līguma noteikumiem, Pārdevējs atlīdzību nesaņem.
	2. Ja kādai no Pusēm tiek mainīts juridiskais statuss vai paraksta tiesības, vai adrese, tā nekavējoties, ne vēlāk kā 2 (divu) darba dienu laikā, rakstiski par to paziņo otrai Pusei.
	3. Līgums ir sagatavots un parakstīts divos eksemplāros ar visiem Līgumā minētajiem Līguma pielikumiem, pa 1 eksemplāram katrai Pusei, ar vienādu juridisko spēku un ir saistošs Pusēm no tā parakstīšanas brīža.
	4. Ar Līgumu uzņemto saistību izpildes nodrošināšanai Puses nosaka sekojošas atbildīgās personas:
36. no Pircēja puses – Daugavpils pilsētas pašvaldības iestādes “Komunālās saimniecības pārvalde” elektroinženiere Snežana Afanasjeva, tālrunis 65476325, mob. tālrunis 29297901, e-pasts snezhana.afanasjeva@daugavpils.lv.
37. no Pārdevēja puses – SIA “EK SISTĒMAS” pārstāvis Dmitrijs Roļščikovs, mob. tālrunis 29179364, e-pasts dmitrijs@eksistemas.lv.
38. **Līguma pielikumi**
39. 1.pielikums – Tehniskā specifikācija uz 4 (četrām) lapām;
40. 2.pielikums – Tehniskais piedāvājums uz 4 (četrām) lapām;
41. 3.pielikums – Tāme uz 1 (vienas) lapas;
42. 4.pielikums – Līguma saistību izpildes garantijas noteikumi uz 1 (vienas) lapas;
43. 5.pielikums – Preces garantijas laika garantijas noteikumi uz 1 (vienas) lapas.
44. **PUŠU juridiskās adreses un rekvizīti**

|  |  |
| --- | --- |
| **Pircējs:** Daugavpils pilsētas pašvaldības iestāde“Komunālās saimniecības pārvalde”,reģistrācijas Nr.90009547852,Saules iela 5a, Daugavpils, LV-5401AS “Citadele banka”, kods PARXLV22,konts LV05PARX0000850062701Daugavpils pilsētas pašvaldības iestādes“Komunālās saimniecības pārvalde”vadītājs  *(personiskais paraksts)* A.Pudāns | **Pārdevējs:**Sabiedrība ar ierobežotu atbildību “EK SISTĒMAS”, reģistrācijas Nr.40003319178, Katlakalna iela 4a, Rīga, LV-1073, AS “Swedbank”, kods HABALV22,konts LV23HABA0001408032992SIA “EK SISTĒMAS”valdes priekšsēdētājs ar tiesībām pārstāvēt kapitālsabiedrību atsevišķi*(personiskais paraksts)* J.Ivanovs |